OpenLLM-France/wikimedia huggingface dataset:
# Bandera Negra

* Per a altres significats, vegeu «Bandera negra».
La Bandera Negra (també anomenada Santa Germandat Catalana) fou l'organització armada i secreta d'Estat Català, fundada a Barcelona el 3 de maig de 1925. El seu nom volia rememorar la bandera negra que durant el Setge de Barcelona de 1713-1714 va onejar en diversos punts de la muralla.
Tenia uns dotze membres dirigents i diversos voluntaris: el cap més visible era Marcel·lí Perelló i Domingo, juntament amb Jaume Compte i Canelles (també militant del CADCI). En foren membres destacats: Miquel Badia i Capell, Daniel Cardona i Civit (cap a l'exterior), Ramon Xammar, Emili Granier Barrera, Jaume Julià, Joan Bertran i Deu i Jaume Balius i Mir. Aquesta sotsorganització d'Estat Català tingué comitès a Besiers i a Buenos Aires.
El 1925 va protagonitzar un atemptat contra Alfons XIII, conegut com el Complot del Garraf, que pretenia utilitzar una bomba contra el tren del monarca al seu pas per aquesta comarca. Fallida l'operació, la policia va detenir set persones entre les quals Jaume Compte i Miquel Badia. La repressió que l'organització va patir a conseqüència d'aquests atemptats va influir molt en la radicalització del moviment nacionalista català.
Va desaparèixer el 1926, després de la descoberta i desbaratament de la insurrecció que Francesc Macià volia començar des de la Catalunya Nord, esdeveniments coneguts com a Fets de Prats de Molló.

## Referències

* ↑ Cucurull, Fèlix. Panoràmica del nacionalisme català: Del 1914 al 1931. Edicions catalanes de París, 1975, p.227. ISBN 2850410217.
* 1 2 3 4 Mestre, 1998: p. 92, entrada: "Bandera Negra, La"
* ↑ Crexell, 1988: p. 39

## Bibliografia

* Mestre i Campi, Jesús (director). Diccionari d'Història de Catalunya. Edicions 62, 1998, p. 1.147 p.; p. 92 entrada: "Bandera Negra, La". ISBN 84-297-3521-6.
* Crexell i Playà, Joan. El Complot de Garraf. Publicacions de l'Abadia de Montserrat, 1988. ISBN 84-7202-982-4.

## Enllaços externs

* «Plana web d'Estat Català».
# Bandera d'Ulldemolins

La bandera oficial d'Ulldemolins és un dels símbols oficials d'aquest municipi i té la següent descripció:
    Bandera apaïsada, de proporcions dos d'alt per tres de llarg, groga, amb un pal negre de gruix 7/27 de la llargària del drap a l'asta, i amb la mola de molí verd fosc amb l'ull blanc d'iris negre de l'escut, de diàmetre 1/3 de la mateixa llargària, centrada en relació amb les vores superior i inferior i posada a 11/54 de la del vol.

## Història

L'Ajuntament va acordar en ple iniciar l'expedient d'adopció de la bandera el dia 28 de gener de 2016. Després dels tràmits reglamentaris, la bandera es va aprovar el 6 de juliol de 2017 i fou publicada al DOGC número 7.412 de 14 de juliol de 2017.
La bandera consisteix en una transposició de l'escut heràldic municipal. D'aquesta manera, incorpora els colors de l'escut de la casa dels Entença, ja que Ulldemolins pertanyia a la seva baronia, juntament amb una roda de molí amb un ull a enlloc de la nadilla, element que fa referència al nom del poble i que s'utilitza com a senyal del municipi almenys des del segle xvi.

## Vegeu també

* Escut d'Ulldemolins
* Escuts i banderes del Priorat

## Referències

* ↑ «RESOLUCIÓ GAH/1655/2017, de 6 de juliol, per la qual es dóna conformitat a l'adopció de la bandera d'Ulldemolins.» ( PDF). DOGC num. 7412. Generalitat de Catalunya, 14-07-2017. Arxivat de l'original el 2021-08-31. [Consulta: 17 juliol 2017].
# Barasia

* Aquest article tracta sobre sobre el riu de Bangladesh. Si cerqueu la vila de Madhya Pradesh, vegeu «Berasia».
El Barasia és un riu de Bangladesh, una branca del riu Madhumati al districte de Jessore. El riu corre de nord a sud, sorgint del Khalpara i unint-se al final al Lohagara.

## Referències

* ↑ Westland, James. A Report on the District of Jessore (en anglès). Bengal Secretariat Office, 1871, p. 274.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Balteus

El balteus és la paraula llatina que identifica el baldric o cinturó militar dels soldats romans d'on penjava l'espasa.
Els romans podien subjectar les seves espases al cingulum (cinturó), o bé per un balteus, que de vegades passava de l'espatlla dreta a la banda esquerra o més habitualment de l'espatlla esquerra al costat dret, com es pot observar habitualment a les representacions de les figures militars als monuments públics dels temps de l'Imperi. La segona posició era l'adequada per una espasa (gladius) curta, però les espases llargues s'havien de portar a l'esquerra per poder-les treure amb la dreta.
Els balteus romans estaven ricament ornamentats, fins i tot amb metalls preciosos, i tenien tanques molt sofisticades. Tàcit diu que els soldats rasos podien tenir els balteus adornats amb plata. Els cinturons dels emperadors eren tan magnífics que es van crear un oficial especial, el baltearius, que els tenia al seu càrrec al palau imperial.
També s'usava el balteus per altre finalitats que les purament militars, com per exemple per aguantar la lira quan es tocava, o per portar-hi amulets penjats.

## Referències

* 1 2 Smith, William (ed.). «Balteus». A Dictionary of Greek and Roman Antiquities (1890). [Consulta: 5 maig 2022].
* ↑ Juli Cèsar. De Bello Gallico, V, 44
* ↑ Tàcit. Històries, I, 57

## Vegeu també

* Exèrcit romà
* Història de Roma
* Edat antiga

## Enllaços externs

* Gruppo Storico dell'Antica Roma
* Esempi di Balteus
# Banderes d'Àustria-Hongria

Durant el seu temps d'existència, Àustria-Hongria no tenia una bandera comuna al ser una monarquia dual formada per dos estats sobirans. No obstant això, la bandera de la governant dinastia Habsburg s'utilitzava de vegades com a bandera nacional de facto i l’any 1869 es va introduir una insígnia civil comuna per als vaixells civils. Fins al 1918, la flota de guerra k.u.k (Kaiserlich und königlich) va continuar portant la insígnia austríaca que utilitzava des del 1786. A les funcions estatals es va utilitzar la bandera austríaca dels Habsburg i la bandera tricolor hongaresa vermella-blanca-verda.

## Banderes nacionals i estatals

* Bandera de la monarquia dels Habsburg (incloent l'imperi austríac i austrohongarès), també s'utilitza per representar Cisletània
* La bandera del Regne d'Hongria també representava Transleitània
* Variant de la bandera del Regne d'Hongria
* Bandera civil del Regne d'Hongria
* Bandera del Regne de Croàcia-Eslavònia
* Bandera no oficial però comuna del Regne de Croàcia-Eslavònia
* Bandera civil del Regne de Croàcia-Eslavònia
# Bandai

Bandai Co., Ltd. (株式会社バンダイ, Kabushiki-gaisha Bandai) és una empresa japonesa dedicada a la creació de joguines i sèries animades, entre les seves creacions més famoses es troben Gundam, SD Gundam, Teen Titans, DICE, Ben 10, Power Rangers, Digimon o Hack. A més va comercialitzar els famosos Tamagotchi i està present en altres camps, com per exemple, el de distribuïdora i creadora de videojocs.
Va desenvolupar la consola Pippin, algunes de les característiques més notables eren que posseïa lector de CD i un curiós sistema per dipositar el comandament quan no s'usava.
El 2005, Bandai es fusiona amb l'empresa de videojocs japonesa Namco. El valor total de l'operació va ascendir a 170.800 milions de iens (més de 1.261 milions d'euros). La fusió va donar nom a l'empresa com Namco Bandai Holdings.

## Referències

* ↑ «Bandai España». [Consulta: 29 desembre 2022].
* ↑ Sanchez Paños, Javier. «Pippin, el olvidado fracaso de Apple y Bandai en el mundo del videojuego» (en espanyol europeu), 12-10-2020. [Consulta: 29 desembre 2022].
* ↑ Quesada, Daniel. «Así eran Bandai Pippin y sus juegos - Consolas fracasadas en Hardwageddon» (en castellà), 02-11-2019. [Consulta: 29 desembre 2022].
* ↑ Lacort, Javier. «Apple lanzó una consola en 1995. Fue un fracaso» (en castellà), 31-07-2022. [Consulta: 29 desembre 2022].
* ↑ Isern Meix, Joan. «Bandai y Namco se fusionarán» (en castellà). Meristation - Diario AS, 02-05-2005. [Consulta: 29 desembre 2022].
# Base de dades de Beilstein

La base de dades de Beilstein és la major base de dades en el camp de la química orgànica, en la qual els compostos s'identifiquen de forma única pel seu Número de Registre de Beilstein. La base de dades abasta la bibliografia científica des de 1771 fins a l'actualitat i conté informació validada experimentalment en milions de reaccions i substàncies químiques de publicacions científiques originals. La base de dades electrònica va ser creada originalment del Beilstein's Handbook of Organic Chemistry (Manual de química orgànica de Beilstein), escrit per Friedrich Konrad Beilstein en 1881, però ha aparegut en línia sota una sèrie de noms diferents, com ara Crossfire Beilstein. Des de 2009, el contingut es manté i es distribueix pels Sistemes d'Informació d'Elsevier a Frankfurt am Main sota el nom de producte Reaxys.
La base de dades conté informació sobre reaccions, substàncies, estructures i propietats. Fins a 350 camps que contenen dades químiques i físiques (com el punt de fusió, l'índex de refracció, etc.) estan disponibles per a cada substància. També es donen referències a la bibliografia on apareixen les dades de reacció o de substàncies.
El contingut de Beilstein està disponible a través de Reaxys i es complementa amb informació extreta de la base de dades de Gmelin, un gran repositori d'informació sobre compostos organometàl·lics i inorgànics, així com per la informació extreta de la base de dades de patents de química.

## Referències

* ↑ «Press Room». Reaxys. Arxivat de l'original el 2011-08-24. [Consulta: 17 març 2013].
* ↑ «Reaxys». Arxivat de l'original el 10 December 2010. [Consulta: 4 gener 2011].
# BSA (desambiguació)

«BSA» té aquests significats:
* Banc Sabadell d'Andorra banc d'Andorra, filial del Banc Sabadell
* Badalona Serveis Assistencials, empresa municipal de la ciutat de Badalona
* Birmingham Small Arms Company, empresa històrica fabricant de motocicletes, vehicles i armes de foc del Regne Unit
* British Science Association, societat per al foment de la ciència del Regne Unit
* British School at Athens (anglès) o Escola Britànica d'Atenes, institució britànica d'arqueologia amb seu a Atenes (Grècia)
* British Sociological Association, associació professional dels sociòlegs del Regne Unit
* Boy Scouts of America (anglès) o Boy Scouts d'Amèrica (català), organització escolta dels Estats Units
* Botanical Society of America, associació professional dels botànics dels Estats Units
* Business Software Alliance, associació internacional de fabricants de programari de propietat
* Banco Sul Atlantico banc de Cap Verd
* BSA, acrònim de bovine serum albumin (anglès) o albúmina sèrica de boví, proteïna albúmina de sèrum provinent de les vaques
* BSA, acrònim de body surface area (anglès) àrea de superfície corporal, càlcul de la superfície externa de la pell d'un cos humà
* BSA, codi IATA de l'Aeroport Internacional de Bender Qassim, aeroport que serveix la zona de Bosaso, a Somàlia
# Masboquera

Masboquera o Masdemboquera és un poble que pertany al municipi de Vandellòs i l'Hospitalet de l'Infant, a la comarca del Baix Camp.
Masboquera es troba a 228 m d'altitud, a la vora de la carretera C-44, entre Masriudoms i Vandellòs, a una hora i quart de camí, uns cinc quilòmetres, de Vandellòs. Cap al 1930 tenia una setantena d'edificis i explotava mines de ferro. El 1845 va ser afectat per un terratrèmol, que també afectà a Tivissa i Vandellòs, i malmeté moltes cases. Havia format part del terme general de Tivissa.
El poble té 77 habitants censats. Hi ha restaurants a la vora de la carretera.

## Festes locals

El 15 de novembre se celebra la festa major en honor de Santa Isabel d'Hongria.

## Referències

* ↑ Anguera, Pere. Història dels pobles del Baix Camp. Reus: Reus Diari, 1989, p. 302.
* ↑ «Turisme L'Hospitalet de l'Infant i la Vall de Llors». Arxivat de l'original el 21 de gener 2015. [Consulta: 21 gener 2015].

## Vegeu també

Vandellòs i l'Hospitalet de l'Infant
# Megelli Motorcycles

Megelli Motorcycles va ser un fabricant de motocicletes britànic amb seu a North Hykeham, Lincoln, que tingué activitat entre el 2004 i el 2014. La seva raó social era Megelli Ltd, North Hykeham, Lincoln LN6 9AL, UK. El fundador de l'empresa, Barry Hall, va desenvolupar inicialment tres models, tots ells equipats amb un motor de quatre temps de 125 cc. La primera presentació en públic va tenir lloc a l'EICMA de Milà el 2007. El disseny i desenvolupament de les Megelli es feien a Anglaterra, mentre que la producció es feia a Taiwan.

## Referències

* ↑ «Megelli» (en anglès). cybermotorcycle .com.

## Enllaços externs

* Megelli Motorcycles - Lloc web oficial (anglès)
* Vídeo sobre Megelli del 2008 (anglès)
# Milagros Rey Hombre

Milagros Rey Hombre, nascuda a Madrid el 22 d'octubre de 1930 i morta el 17 de març de 2014, va ser una de les primeres dones arquitectes de Galícia.

## Trajectòria

Filla de l'arquitecte Santiago Rey Pedreira, va estudiar batxillerat a la Compañía de María de la Corunya i va començar la seva carrera arquitectònica a Madrid l'any 1952.
L'any 1960 es va llicenciar i un any i mig després va establir el seu estudi a la Corunya, compaginant la feina amb la municipal. Una de les seves primeres obres a la ciutat d'Herculà va ser la reforma de la capella de la Companyia de Maria l'any 1962, seguint les directrius del Concili Vaticà II va aconseguir un espai sobri però amb un ús acurat de la llum. Entre les seves obres, destaquen el local social de pescadors de Fisterra, la font de Catro Camiños i la Torre Daurada, el primer gratacel de la Corunya, al carrer de Juan Flórez. Com a cap de la secció tècnica del consistori, va gestionar els terrenys per a la construcció de finques com Elviña i Barrio das Flores o per a l'establiment de la refineria.
Va ser professora a l'Escola Universitària d'Arquitectura Tècnica de la Corunya.

## Reconeixements

L'any 2005 va ser guardonada amb la Medalla Castellao. L'any 2012 el consistori de la Corunya li va retre homenatge. L'any 2014, el Projecte MAGA, Dones Arquitectes de Galicia, la va retre homenatge a l'Escola Tècnica Superior d'Arquitectura de la Corunya.

## Notes

* ↑ «Milagros Rey in memoriam». (castellà)
* ↑ «Milagros Rey a laopinioncoruna», 09-03-2010.
* ↑ Falecemento Milagros Rey Hombre
* ↑ «Milagros Rey in memoriam». (castellà)
* 1 2 Un día, una arquitecta
* ↑ Lema Panisse; Veleiro Pérez Cen anos educando: Compañía de María A Coruña 1917-2017. Fundación Edelvives, 2017.
* ↑ Adiós a una mujer pionera
* ↑ «Milagros Rey in memoriam». (castellà)
* ↑ «Milagros Rey in memoriam». (castellà)
* ↑ Seis gallegos y tres cubanos reciben las medallas Castelao
* ↑ Falece a primeira arquitecta de Galicia
* ↑ «Milagros Rey in memoriam». Arxivat de l'original el 2019-05-23. [Consulta: 25 setembre 2022].

## Enllaços externs

* Entrevistes dins del projecte de recerca MAGA, Dones Arquitectes de Galícia, de la Universitat de la Corunya (en castellà)
* Les dones arquitectes de Galícia: el seu paper en la professió i en la docència de la professió Arxivat 07 de juny de 2022 a Wayback Machine. (castellà)
# Megadontognathus cuyuniense

Megadontognathus cuyuniense és una espècie de peix pertanyent a la família dels apteronòtids.

## Descripció

* Pot arribar a fer 23,8 cm de llargària màxima.
* 159-169 radis tous a l'aleta anal.
* 90 vèrtebres.
* 2-3 dents diminutes i còniques a cada premaxil·lar.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conca del riu Cuyuni i el riu Caroní a Veneçuela.

## Observacions

És inofensiu per als humans.

## Referències

* ↑ Mago-Leccia F., 1994. Electric fishes of the continental waters of America. Caracas, Fundación para el Desarrollo de las Ciencias Físicas, Matemáticas y Naturales. Electric Fishes . 1-206, 16 unnumbered tables.
* ↑ uBio (anglès)
* ↑ Mago-Leccia, F., 1994. Electric fishes of the continental waters of America. Caracas, Fundación para el Desarrollo de las Ciencias Físicas, Matemáticas y Naturales. Electric Fishes: 1-206, 16 unnumbered tables.
* ↑ The Taxonomicon (anglès)
* 1 2 3 4 FishBase (anglès)
* ↑ Mago-Leccia, F., 1994.
* ↑ Albert, J.S., 2003. Apteronotidae (Ghost knifefishes). P. 497-502. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.

## Bibliografia

* Møller, P. R., 1995. Electric fishes: history and behavior. Chapman & Hall, Londres. 584 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Megaelosia

Megaelosia és un gènere de granotes de la família Leptodactylidae.

## Taxonomia

* Megaelosia apuana
* Megaelosia bocainensis
* Megaelosia boticariana
* Megaelosia goeldii
* Megaelosia lutzae
* Megaelosia massarti
# Nde-nsele-nta

L'nde-nsele-nta és una llengua que es parla al sud-est de Nigèria, a la LGA d'Ikom.
L'nde-nsele-nta és una llengua que pertany a la subfamília de les llengües bakor, que pertanyen a les llengües bantus anomenades llengües ekoid. Les altres llengües de la seva subfamília són l'abanyom, l'ekajuk, l'efutop, l'nkem-nkum i l'nnam. Totes elles es parlen a Nigèria.

## Ús i dialectologia

L'nde és una llengua que té un ús vigorós (6a); tot i que no està estandarditzat, és utilitzat per gent de totes les edats. És parlat dins la llar i en la comunitat. La majoria dels seus parlants també parlen pidgin nigerià i alguns també efik, efutop i abanyom. Els nens s'escolaritzen en anglès.
Els tres dialectes de la llengua són l'nde, l'nsele i l'nta. Entre ells tenen una semblança lèxica d'entre el 88% i el 92%. L'efutop i l'abanyom són dues llengües molt properes.

## Població i religió

El 88% dels 36.000 parlants d'nde són cristians; d'aquests, la meitat pertanyen a esglésies cristianes independents, el 40% són protestants i el 10% catòlics. El 12% dels parlants d'nde restants creuen en religions tradicionals africanes.

## Referències

* 1 2 nde al joshuaproject
* 1 2 3 nde-nsele-nta a l'ethnologue
* ↑ família de llengües bakor a l'ethnologue
# Ndera

Ndera és un poble als afores de la zona urbana de Kigali, a Ruanda. Es troba a uns 15 kilòmetres de la capital i és la seu del districte de Gasabo.
L'Hospital Neuropsiquiàtic de Ndera (Caraes) és l'hospital de referència per a trastorns neuropsiquiàtrics, amb 288 llits. L'hospital es va reobrir a l'agost de 1994 i va començar a tractar persones que havien estat traumatitzades pel recent genocidi ruandès. Des del 2008 es van tractar uns 2.500 pacients mensuals. El poble també alberga el seminari menor de Saint Vicent.

## Referències

* ↑ Districts.
* 1 2 Ministry of Health Annual Report 2009-2010.
* ↑ ICRC assisting psychiatric hospital in Kigali.
* ↑ New rector appointed....

## Bibliografia

* «Districts». Kigali City. Arxivat de l'original el 2014-07-02. [Consulta: 21 gener 2013].
* «ICRC assisting psychiatric hospital in Kigali». ICRC, 15-03-1995. Arxivat de l'original el 2016-03-08. [Consulta: 21 març 2013].
* «Ministry of Health Annual Report 2009-2010» p. 144. Republic of Rwanda, 01-10-2010. [Consulta: 21 març 2013].
* «New rector appointed for St. Charles National Major Seminary in Nyakibanda». Agenzia Fides, 17-02-2006. [Consulta: 21 març 2013].
# No te muevas!

No te muevas! és el segon treball discogràfic del grup de música punk RIP, publicat pel segell Basati Disk el 1987.

## Llista de cançons

* Condenado
* Eskoria
* Policía no
* Última generación
* Incorruptible
* Odio a mi patria
* Revolución
* Txapelgorri
* Kaos
* Brigada criminal
* No hay futuro
* Antimilitar
* Terrorismo policial
* Mundo muerto
* Ahogate
* Presos
* Enamorado de la muerte
* Lepoan hartu ta segi aurrera

## Edicions

* No te muevas! (LP, agost de 1987, Wild Records)
* No te muevas! + Zona Especial Norte (LP, novembre de 1993, Wild Records)
* No te muevas! (LP, novembre de 1995, Discos Suicidas)
* No te muevas! + Zona Especial Norte (CD, novembre de 1995, Discos Suicidas)
* No te muevas! (LP, vinil negre i vinil roig, setembre de 2014, Guns of Brixton Records)

## Referències

* ↑ «Adéu a Jul Bolinaga, guitarrista de RIP». L'Accent, 17-11-2014. [Consulta: 27 febrer 2021].
* ↑ «LaFonoteca, Disco: No te Muevas!» (en castellà), 21-10-2010. [Consulta: 27 febrer 2021].
# Neoperla brachyura

Neoperla brachyura és una espècie d'insecte plecòpter pertanyent a la família dels pèrlids.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Navàs, 1918. Mem. Pont. Accad. Nuovi Lincei 2 4:15.

## Bibliografia

* Illies, 1966. Das Tierreich 82:482.

## Enllaços externs

* BioLib (anglès)
* Plecoptera Species File (Version 1.1/4.0) (anglès)
* Perlidae Species Listing Arxivat 2011-01-16 a Wayback Machine. (anglès)
# Neoperla caligata

Neoperla caligata és una espècie d'insecte plecòpter pertanyent a la família dels pèrlids.

## Descripció

* Les ales dels adults mascles fan 10-10,5 mm de llargària i les de les femelles 11,5-15.
* Els adults són acolorits i tenen els ocels molt petits, els ulls compostos, i el cap, el pronot i les ales de color marró fosc.
* La femella presenta la pilositat normal d'aquest gènere a l'abdomen.
* L'ou és gairebé esfèric i fa 0,31 mm de llargària.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Java i, probablement també, a Sumatra.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Burmeister, 1839. Handbuch der Entomologie 2(2):880.
* 1 2 Catalogue of Life (anglès)
* 1 2 Peter Zwick, 1983. The Neoperla of Sumatra and Java (Indonesia). Spixiana, 6, 2, 167-204. «PDF».
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:267, 268.
* Jewett, 1975. Orient. Ins. 9(2):127-134.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# No compris productes russos!

«No compris productes russos!» - (ucraïnès) «Не купуй російське!» - o «Boicot als productes russos!» - (ucraïnès) «Бойкотуй російське!» - és una campanya cívica d'algunes parts d'Ucraïna per boicotejar els productes russos. Començà com una reacció al bloqueig comercial de les exportacions d'Ucraïna a Rússia el 2013. La campanya s'inicià el 14 d'agost del 2013, amb una crida a les xarxes socials per internet. La campanya més endavant s'estengué a la distribució massiva de pamflets, cartells, adhesius, etc. La campanya perdé el caràcter sistemàtic el novembre del 2013 quan començà l'EuroMaidan. Tanmateix, el 2 de març del 2014, després del començament de la crisi de Crimea i dels conflictes al Donbàs, els activistes ucraïnesos anunciaren la campanya de renovació de boicot als productes i mercaderies russes.

## Galeria d'imatges

* L'acció en resposta al boicot als productes ucraïnesos de Rússia el 22 d'agost de 2013
* Flaix mob en un supermercat a Kíev, 15 de març de 2014
* L'acció de col·locació d'una pancarta que crida a no comprar la benzina russa. El 29 de maig de 2014
* La inscripció «ПТН X̆ЛО» (l'abreviatura de «Putin khuilò!»), formada per als adhesius de la campanya. A Brovary, el 22 de juny de 2014.

## Referències

* ↑ У соцмережах українців закликають бойкотувати російські товари. Український тиждень. 15.08.2013 (en ucraïnès)

## Enllaços externs

* Russia, hands off Ukraine. La pàgina oficial de la campanya a Facebook (en anglès). Llançada el 2 de març de 2014.
* Дамо відсіч зазіханням Росії на Україну. La pàgina oficial de la campanya a Facebook.
* Дамо відсіч зазіханням Росії на Україну!. La pàgina oficial de la campamya a Vkontakte.
* Бойкот російського кіно. El grup oficial de la campanya de boicot del cinema rus a Facebook
* НЕТ русским товарам Arxivat 2014-10-06 a Wayback Machine.. El lloc web dels activistes (en rus).